ເກົາຫຼີໃຕ້ເຕືອນ ເກົາຫຼີເໜືອ ໃຫ້ຢຸດເຊົາ ທຳການເກາະຜິດ ໃນເຂດຊາຍແດນ
ເຈົ້າໜ້າທີ່ເກົາຫຼີໃຕ້ ກ່າວວ່າ ທະຫານຍາມ ຊາຍແດນ ຈາກສອງເກົາຫຼີ ໄດ້ຍິງປືນໃສ່ກັນ ໃນວັນອາທິດວານນີ້.
ເກົາຫຼີໃຕ້ ໄດ້ເຕືອນເກົາຫຼີເໜືອ ໃຫ້ຢຸດການເກາະຜິດທີ່ພາໃຫ້ ມີການຕໍ່ສູ້ກັນແບບເລັກໆນ້ອຍໆ ໃນເຂດຊາຍແດນລະຫວ່າງ ກັນນັ້ນ ທ່ານ Kim Min-seok ໂຄສົກກະຊວງປ້ອງກັນປະເທດເກົາຫຼີ ໃຕ້ ກ່າວໃນວັນຈັນມື້ນີ້ວ່າ ເກົາຫຼີໃຕ້ໄດ້ເຕືອນລັດຖະບານພຽງ ຢາງ ໃຫ້ຢຸດໂດຍທັນທີ ທ່ານ Kim Min-seok ກ່າວວ່າ ເຫດການຕ່າງໆທີ່ເກີດຂຶ້ນໃນຊາຍແດນຫວ່າງໄວໆມານີ້ ສາມາດສ້າງຄວາມເສຍຫາຍໃຫ້ ແກ່ ການພົບປະເຈລະຈາລະດັບສູງທີ່ໄດ້ວາງແຜນໄວ້ລະຫວ່າງສອງເກົາຫຼີ ການຕັດສິນ ໃຈທີ່ຈະໄຂການໂອ້ລົມສົນທະນາກັນ ໄດ້ມີຂຶ້ນໃນລະຫວ່າງການໄປຢ້ຽມຢາມເກົາຫຼີໃຕ້ ໂດຍບໍ່ໄດ້ບອກໃຫ້ຮູ້ລ່ວງໜ້າ  ຂອງຄະນະຜູ້ແທນລະດັບສູງຂອງເກົາຫຼີເໜືອ ເມື່ອຕົ້ນເດືອນນີ້ ບັນດາເຈົ້າໜ້າທີ່ເກົາຫຼີໃຕ້ ກ່າວວ່າ ພວກທະຫານຍາມຊາຍແດນຈາກສອງເກົາຫຼີ ໄດ້ຍິງ ປືນໃສ່ກັນໃນວັນອາທິດຜ່ານມາ ແຕ່ບໍ່ມີລາຍງານ ກ່ຽວກັບຄວາມເສຍຫາຍ ຜູ້ບາດເຈັບ ຫຼືລົ້ມຕາຍ ໃນຕົ້ນເດືອນນີ້ ທະຫານຈາກທັງສອງຝ່າຍກໍໄດ້ຍິງປືນໃສ່ກັນ ຫຼັງຈາກພວກນັກເຄື່ອນໄຫວເກົາຫຼີໃຕ້ ປ່ອຍລູກໂປ່ງທີ່ບັນຈຸໃບປິວໂຄສະນາຊວນເຊື່ອຕໍ່ຕ້ານພຽງຢາງ ຂ້າມຊາຍແດນເຂົ້າໄປໃນເກົາຫຼີເໜືອ